- Hindi News
- National
- संस्थाप्रधान की जिम्मेदारी निभाने के आदेश में बदलाव, प्रबोधकों को भी माना समान
संस्थाप्रधान की जिम्मेदारी निभाने के आदेश में बदलाव, प्रबोधकों को भी माना समान
भास्कर संवाददाता | बांसवाड़ा
प्रारंभिकशिक्षा विभाग की स्कूलों में संस्थाप्रधान की जिम्मेदारी देने को लेकर 20 फरवरी को जारी आदेश में बदलाव किया है।
प्रबोधकों के दबाव के बाद निदेशक ने नया संशोधित आदेश जारी कर प्रबोधकों को संस्थाप्रधान की जिम्मेदारी देने के मामले में तृतीय श्रेणी शिक्षकों के समकक्ष माना है। हालांकि अभी भी इस संबंध में निदेशक पीसी किशन ने इस तरह के किसी भी आदेश को जारी करने से इंकार किया है। लेकिन अतिरिक्त निदेशक ने आदेश करना बताया है।
दरअसल 20 फरवरी को जारी आदेश में बताया गया था कि किसी स्कूल में प्रधानाध्यापक नहीं है, तो स्कूल में कार्यरत तृतीय श्रेणी शिक्षक ही संस्थाप्रधान होगा। तृतीय श्रेणी शिक्षक हो तो शारीरिक शिक्षक संस्थाप्रधान की जिम्मेदारी निभाएगा। ये सभी हो तो प्रबोधक को संस्थाप्रधान की जिम्मेदारी दी जाएगी। इस तरह के जारी आदेश के बाद प्रबोधकों में गहरी नाराजगी हुई थी।
मामले को मुख्यमंत्री तक पहुंचाया गया था। इसी को लेकर 6 मार्च को अतिरिक्त निदेशक के हस्ताक्षर से एक ओर आदेश जारी हुआ। जिसमें पूर्व आदेश में बदलाव किया है।
हाल ही में जारी आदेश में अतिरिक्त निदेशक हरीप्रसाद ने बताया कि प्रबोधक और शिक्षक के बीच वरिष्ठता से जिम्मेदारी तय होगी। अतिरिक्त निदेशक के मुताबिक स्कूल में संस्थाप्रधान का पद रिक्त है, तो प्रबोधक और तृतीय श्रेणी शिक्षक की नियुक्ति तिथि से वरिष्ठता देखी जाएगी। यदि प्रबोधक की पोस्टिंग पहले की है, तो प्रबोधक को और शिक्षक की नियुक्ति पहले की है तो शिक्षक को संस्थाप्रधान की जिम्मेदारी मिलेगी। हालांकि इस आदेश से स्पष्ट हो गया है कि विभाग ने प्रबोधक और तृतीय श्रेणी शिक्षक को समकक्ष मान लिया है। दूसरी ओर निदेशक पीसी किशन ने बताया कि इस तरह के किसी भी आदेश की जानकारी उन्हें नहीं है।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva hin_Deva